
46 
nem egymáshoz való viszonyához kapcsolódnak. RK mai 
társadalom egyik legszörnyübb bálványa szerinte a női 
érintetlenség szentségéről koholt legenda. E gonosz bál- 
vány tiszteletének tulajdonitható szerinte az a szörnyü 
éhség, mely a teremiés lakomájához soha el nem jutott 
vénleányt gyötri, az a feneketlen megvetés, mely azo- 
kat a teremtéseket üvölti körül, akik a társadalmi szank- 
ció nélkül is akár önzetlenül, akár érdekből, akár egyéni 
vonzódásból, akár állandó hivatásból oltják a férfiak 
legerősebb szomjuságát, az a jogfosztottság, melyet az 
egyházi és állami jóváhagyás nélkül született gyerme- 
kek, mint törvénytelen anyjuk ugynevezett szégyenének 
örökösei sinylenek meg. Oly társadalomról álmodik, ahoi 
minden zsák megleli a maga foltját, ahol nem lesznek 
oly nők, akik előtt rejtelem marad az asszonyiság tel- 
jes kibontakozása, ahol a nőt nem vetik meg azért, 
mert a legnagyobb gyönyörök bőkezü adományozója, 
ahol életet adni nem oly szégyen, mely az ártatlan mag- 
zatra is átöröklődik. És szinte maniákus fanatizmussal 
hevül a férfi és a nő viszonyának olyfajta rendezéséért, 
amelynek keretében nem ostoba és rosszul müködő vé- 
letlenségek, mindenfajta társadalmi és anyagi érdekek, 
vak és rossz irányba tévedő szerelmi vágyak hozzák 
együvé a párokat, hanem a faj érdekét mindenekfölött 
tartó, az emberiség jövőjére áhitatosan rámeredő, elit- 
utódok létrejöttét célzó megfontolások, párositó intéz- 
kedések, tervszerü, a faj lelki és testi nemesedésével ke- 
csegtető összeválogatások alapján kerülnek egymás mellé 
a különnemü emberek. A mai morállal szemben oly er- 
kölcsöt szeretne diadalra juttatni, általános társadalmi 
elismerést és méltánylást akarna biztosíttatni oly faji 
életnek, mely az egyénnek az érzéki élvezet maximumát, 
a fajnak a fölfelé való továbbfejlődést garantálná. Ez 
az iró, akit egyes birálói a társadalmon kivül állónak 

